Deiviso jūra

Deiviso jūra () – pakraštinė jūra Antarktyje, pietų Indijos vandenyne, palei Antarktidos krantus tarp 87 ir 98° r. il. Skalauja Karalienės Merės žemę. Plotas 21 000 km². Gylis iki 1300 m. Ištisus metus padengta ledu. Jūros vandens druskingumas 33,0-33,5 ‰. Centrinėje dalyje yra Drigalskio sala (plotas 204 km²).

Deiviso jūra atrasta 1912 m. Daglaso Mausono ekspedicijos metu. Pavadinta vieno iš ekspedicijos kapitonų J.K. Davis garbei.

Kategorija:Jūros
Kategorija:Pietų vandenynas